ระเบียบคณะกรรมการสิทธิมนุษยชนแห่งชาติระเบียบคณะกรรมการสิทธิมนุษยชนแห่งชาติว่าด้วยหลักเกณฑ์และวิธีการรับรององค์การเอกชนด้านสิทธิมนุษยชนพ.ศ. ๒๕๔๘ อาศัยอำนาจตามความในมาตรา๔ มาตรา ๑๕ และมาตรา ๒๔ แห่งพระราชบัญญัติคณะกรรมการสิทธิมนุษยชนแห่งชาติ พ.ศ.๒๕๔๒ ประธานกรรมการสิทธิมนุษยชนแห่งชาติ โดยความเห็นชอบของคณะกรรมการสิทธิมนุษยชนแห่งชาติจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการสิทธิมนุษยชนแห่งชาติว่าด้วยหลักเกณฑ์และวิธีการรับรององค์การเอกชนด้านสิทธิมนุษยชน พ.ศ. ๒๕๔๘ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการสิทธิมนุษยชนแห่งชาติประธานกรรมการ หมายความว่าประธานกรรมการสิทธิมนุษยชนแห่งชาติกรรมการ หมายความว่า กรรมการสิทธิมนุษยชนแห่งชาติคณะอนุกรรมการ หมายความว่า คณะอนุกรรมการพิจารณาการรับรององค์การเอกชนด้านสิทธิมนุษยชนเลขาธิการ หมายความว่าเลขาธิการคณะกรรมการสิทธิมนุษยชนแห่งชาติคำขอ หมายความว่าคำขอการรับรององค์การเอกชนด้านสิทธิมนุษยชนข้อ๔ให้ประธานกรรมการสิทธิมนุษยชนแห่งชาติรักษาการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้คณะกรรมการสิทธิมนุษยชนแห่งชาติเป็นผู้วินิจฉัยชี้ขาดข้อ๕องค์การเอกชนด้านสิทธิมนุษยชนที่ประสงค์จะให้คณะกรรมการรับรองการเป็นองค์การเอกชนด้านสิทธิมนุษยชนตามมาตรา ๒๔ แห่งพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ต้องมีคุณสมบัติ ดังต่อไปนี้(๑)มีวัตถุประสงค์และการดำเนินกิจการเกี่ยวข้องโดยตรงกับการส่งเสริมและคุ้มครองสิทธิมนุษยชน(๒)มีการดำเนินกิจการอย่างต่อเนื่องเป็นระยะเวลาไม่น้อยกว่าสองปีและมีผลการดำเนินงานเป็นที่ประจักษ์(๓)ไม่มีวัตถุประสงค์ในทางการเมือง หรือมุ่งค้าหากำไรจากการดำเนินกิจการ(๔)ไม่มีวัตถุประสงค์และการดำเนินการเพื่อผลประโยชน์เฉพาะสมาชิกของกลุ่มตนเอง(๕)เป็นนิติบุคคลตามกฎหมายไทยข้อ๖องค์การเอกชนด้านสิทธิมนุษยชนที่ได้รับการรับรองจากคณะกรรมการแล้วมีสิทธิและหน้าที่ ดังต่อไปนี้(๑)การรับเรื่องร้องเรียนและพิจารณารวบรวมข้อมูลเบื้องต้นเกี่ยวกับการละเมิดสิทธิมนุษยชน(๒)การได้รับการสนับสนุนด้านข้อมูลข่าวสารและวิชาการ(๓)การได้รับการสนับสนุนในการเสริมสร้างศักยภาพองค์การ(๔)การได้รับการส่งเสริมและสนับสนุนการดำเนินการเกี่ยวกับสิทธิมนุษยชน(๕)การดำเนินกิจกรรมอื่น ๆ ตามที่คณะกรรมการกำหนดข้อ๗ ให้มีคณะอนุกรรมการขึ้นคณะหนึ่งเรียกว่า คณะอนุกรรมการพิจารณาการรับรององค์การเอกชนด้านสิทธิมนุษยชนประกอบด้วยกรรมการที่ได้รับมอบหมายจากคณะกรรมการ จำนวนสามคนและผู้ทรงคุณวุฒิที่คณะกรรมการแต่งตั้งจากบุคคลซึ่งมีความรู้ ความเข้าใจหรือประสบการณ์ด้านกฎหมาย ด้านสิทธิมนุษยชนและด้านการมีส่วนร่วมของประชาชนเป็นที่ประจักษ์ ด้านละไม่น้อยกว่าหนึ่งคนจำนวนสามถึงห้าคน เป็นอนุกรรมการ โดยมีเลขาธิการหรือผู้ที่เลขาธิการมอบหมายเป็นอนุกรรมการและเลขานุการการแต่งตั้งการพ้นจากตำแหน่งและระยะเวลาการดำรงตำแหน่งของอนุกรรมการให้เป็นไปตามที่คณะกรรมการกำหนดข้อ๘องค์การเอกชนด้านสิทธิมนุษยชนที่มีความประสงค์จะขอการรับรองเป็นองค์การเอกชนด้านสิทธิมนุษยชนให้ยื่นคำขอพร้อมเอกสารหลักฐาน ดังต่อไปนี้(๑)สำเนาบัตรประชาชนหรือสำเนาทะเบียนบ้านของผู้มีอำนาจหรือผู้กระทำการแทนองค์การ(๒)หนังสือรับรองหรือหนังสือสำคัญแสดงการเป็นนิติบุคคล(๓)สำเนาข้อบังคับหรือระเบียบขององค์การที่ระบุวัตถุประสงค์ และโครงสร้างขององค์การ(๔)หลักฐานการจดทะเบียนกรรมการขององค์การ(๕)รายงานผลการดำเนินกิจการตามวัตถุประสงค์ที่เกี่ยวข้องโดยตรงกับการส่งเสริมและคุ้มครองสิทธิมนุษยชนเป็นระยะเวลาไม่น้อยกว่าสองปีคำขอให้ยื่นต่อเลขาธิการข้อ๙ เมื่อคณะอนุกรรมการได้รับคำขอแล้วให้พิจารณาคำขอพร้อมเสนอความเห็นต่อประธานกรรมการภายในหกสิบวันในการพิจารณาตามวรรคหนึ่งถ้าคณะอนุกรรมการเห็นว่ามีความจำเป็นอาจขอให้ผู้แทนองค์การเอกชนด้านสิทธิมนุษยชนมาให้ถ้อยคำหรือชี้แจงเพิ่มเติมเกี่ยวกับเอกสารหลักฐานหรือผลการดำเนินกิจการขององค์การก็ได้ข้อ๑๐เมื่อประธานกรรมการพิจารณาให้การรับรองให้เลขาธิการแจ้งองค์การเอกชนด้านสิทธิมนุษยชนนั้นทราบ พร้อมปิดประกาศรับรองไว้ ณสำนักงานคณะกรรมการสิทธิมนุษยชนแห่งชาติและเผยแพร่ต่อสาธารณชนในกรณีที่ประธานกรรมการไม่ให้การรับรองให้เลขาธิการแจ้งเรื่องพร้อมด้วยเหตุผลให้องค์การเอกชนด้านสิทธิมนุษยชนนั้นทราบโดยเร็วข้อ๑๑หนังสือรับรององค์การเอกชนด้านสิทธิมนุษยชน ให้มีอายุคราวละสามปีข้อ๑๒องค์การเอกชนด้านสิทธิมนุษยชนที่ได้รับการรับรองอาจถูกเพิกถอนการรับรองได้ด้วยเหตุใดเหตุหนึ่งดังต่อไปนี้(๑)ความเป็นนิติบุคคลขององค์การเอกชนด้านสิทธิมนุษยชนนั้นสิ้นสุดลง(๒)ไม่ดำเนินกิจการตามวัตถุประสงค์ขององค์การเอกชนด้านสิทธิมนุษยชนนั้นเป็นเวลาติดต่อกันเกินกว่าหนึ่งปี(๓)กระทำการอันเป็นปฏิปักษ์ต่อวัตถุประสงค์ขององค์การเอกชนด้านสิทธิมนุษยชนนั้น(๔)กระทำการอันเป็นการละเมิดสิทธิมนุษยชนอย่างร้ายแรงข้อ๑๓ เมื่อปรากฏเหตุตามข้อ ๑๒ให้คณะอนุกรรมการเสนอความเห็นต่อคณะกรรมการเพื่อพิจารณาเพิกถอนการรับรององค์การเอกชนด้านสิทธิมนุษยชนนั้นให้เลขาธิการแจ้งผลการเพิกถอนการรับรองต่อองค์การเอกชนด้านสิทธิมนุษยชนนั้นและปิดประกาศไว้ ณ สำนักงานคณะกรรมการสิทธิมนุษยชนแห่งชาติประกาศ ณ วันที่ ๓๐ธันวาคม พ.ศ. ๒๕๔๘เสน่ห์ จามริกประธานกรรมการสิทธิมนุษยชนแห่งชาติคณิตา/ปรับปรุง๑๓ สิงหาคม ๒๕๕๖วิชพงษ์/ตรวจ๒๑ สิงหาคม ๒๕๕๖[๑] ราชกิจจานุเบกษาเล่ม ๑๒๓/ตอนพิเศษ ๘ ง/หน้า ๑๓/๒๐ มกราคม ๒๕๔๙